钦定古今图书集成/明伦汇编/闺媛典/第149卷 > 邹会春妻李氏〈谢氏邓氏附〉
## 钦定古今图书集成/明伦汇编/闺媛典/第149卷 > 邹会春妻李氏〈谢氏邓氏附〉

按《吉安府志》：“李氏，邹会春妻，安福人，名菊娘，归春。未
几，春没，李年十五，誓不改节。会春弟仕鲁妻谢氏，名
妙英；仕鲁弟具式妻邓氏，名新娘，俱相继寡。谢年二
十九，邓年二十四。邓父母怜女少，欲嫁之。谢谓邓曰：
‘尝闻饿死事小，失节事大。吾二人宜砥节终身，毋以
饥寒为苦’。邓感泣，剪发，誓与共守，日以孝经小学教”
诸孤。里中恶少常肆侵渔，产日削，并戴星纺织，以相
周给。李年七十二，谢、邓年皆八十而终。中丞王守仁
表其堂。